Title: ข้อบังคับเจ้าพนักงานจราจรจังหวัดพระนครศรีอยุธยา ว่าด้วยการห้ามรถยนต์บรรทุกพ่วงและรถยนต์บรรทุกกึ่งพ่วงเดินรถผ่านถนนในหมู่บ้าน เขตตำบลโพธิ์เอน อำเภอท่าเรือ จังหวัดพระนครศรีอยุธยา

ข้อบังคับเจ้าพนักงานจราจรจังหวัดพระนครศรีอยุธยา

ข้อบังคับเจ้าพนักงานจราจรจังหวัดพระนครศรีอยุธยา
ว่าด้วยการห้ามรถยนต์บรรทุกพ่วงและรถยนต์บรรทุกกึ่งพ่วงเดินรถผ่านถนนในหมู่บ้าน
เขตตำบลโพธิ์เอน
อำเภอท่าเรือ จังหวัดพระนครศรีอยุธยา

ด้วยปัจจุบันถนนในเขตชุมชน
หมู่ที่ ๑, ๒ ตำบลโพธิ์เอน อำเภอท่าเรือ จังหวัดพระนครศรีอยุธยา (ถนนทางหลวงชนบทหมายเลข
อย ๐๑๕ เชื่อมต่อทางหลวงหมายเลข ๓๐๐๘ ผ่านสะพานมนตรีพงษ์พาณิชย์
๒ ข้ามแม่น้ำป่าสัก ไปเชื่อมต่อกับถนนทางหลวงชนบทหมายเลข อย ๓๔๖๗)
มีสภาพปัญหาการสัญจรไม่สะดวก เนื่องจากถนนดังกล่าวตั้งอยู่ในเขตชุมชน มีสถานศึกษา
วัด บ้านเรือนประชาชนตั้งอยู่เป็นจำนวนมาก และถนนสายดังกล่าวมีลักษณะแคบ
ไม่มีไหล่ทาง ทำให้การจราจรติดขัดและเป็นจุดเสี่ยงอันตรายจากอุบัติเหตุทางถนน

ฉะนั้น
เพื่อให้เกิดความสะดวกและความปลอดภัยในการจราจร อาศัยอำนาจตามความในมาตรา ๑๓๙ แห่งพระราชบัญญัติจราจรทางบก พ.ศ.
๒๕๒๒ ผู้บังคับการตำรวจภูธรจังหวัดพระนครศรีอยุธยา
ในฐานะเจ้าพนักงานจราจรจังหวัดพระนครศรีอยุธยาจึงออกข้อบังคับไว้ดังนี้

ข้อ
๑  ข้อบังคับนี้เรียกว่า ข้อบังคับเจ้าพนักงานจราจรจังหวัดพระนครศรีอยุธยาว่าด้วยการห้ามรถยนต์บรรทุกพ่วงและรถยนต์บรรทุกกึ่งพ่วงเดินรถผ่านถนนในหมู่บ้าน
เขตตำบลโพธิ์เอน อำเภอท่าเรือ จังหวัดพระนครศรีอยุธยา

ข้อ
๒  ห้ามรถยนต์บรรทุกพ่วงและรถยนต์บรรทุกกึ่งพ่วงเดินรถผ่านในเขตชุมชน
ถนนในหมู่บ้าน หมู่ที่ ๑, ๒ ตำบลโพธิ์เอน อำเภอท่าเรือ จังหวัดพระนครศรีอยุธยา
(ถนนทางหลวงชนบทหมายเลข อย ๐๑๕ เชื่อมต่อทางหลวงหมายเลข ๓๐๐๘ ผ่านสะพานมนตรี
พงษ์พาณิชย์ ๒ ข้ามแม่น้ำป่าสัก ไปเชื่อมต่อกับถนนทางหลวงชนบทหมายเลข อย ๓๔๖๗)

ข้อ
๓  ข้อบังคับนี้มิให้ใช้บังคับกับรถที่ได้รับอนุญาตจากเจ้าพนักงานจราจร

ข้อ
๔  บรรดา ข้อบังคับ ประกาศ
หรือระเบียบใดที่ขัดหรือแย้งกับข้อบังคับนี้ให้ยกเลิกและใช้ข้อบังคับนี้แทน

ข้อ
๕[๑]  ข้อบังคับนี้ให้ใช้ตั้งแต่วันถัดจากวันประกาศในราชกิจจานุเบกษาเป็นต้นไป

ประกาศ ณ วันที่ ๑๒
พฤษภาคม พ.ศ. ๒๕๖๐
พลตำรวจตรี สุทธิ  พวงพิกุล
ผู้บังคับการตำรวจภูธรจังหวัดพระนครศรีอยุธยา
เจ้าพนักงานจราจรจังหวัดพระนครศรีอยุธยา

พรวิภา/ภวรรณตรี/จัดทำ
๑๒ มิถุนายน
๒๕๖๐

ปริญสินีย์/ตรวจ
๓๑ กรกฎาคม
๒๕๖๐

[๑] ราชกิจจานุเบกษา
เล่ม ๑๓๔/ตอนพิเศษ ๑๕๕ ง/หน้า ๕๗/๙ มิถุนายน ๒๕๖๐